Source: https://floricaroman.wordpress.com/2019/02/27/solicitare-catre-csm-sa-precizeze-daca-laura-codruta-kovesi-a-fost-singurul-procuror-caruia-i-s-a-respins-recunoasterea-gradului-profesional-de-piccj/
Timestamp: 2020-06-03 03:03:56+00:00
Document Index: 10749940

Matched Legal Cases: ['CSM ', 'ICCJ ', 'CSM\t', 'ICCJ ', 'CSM ', 'CSM ', 'ICCJ ', 'CSM ', 'ICCJ ']

Solicitare catre CSM sa precizeze daca Laura Codruta Kovesi a fost singurul procuror caruia i s-a respins recunoasterea gradului profesional de PICCJ | Judecator Florica Roman
February 27, 2019 ·	by floricaroman ·	in CSM	· Leave a comment
Intr-o cerere in baza Legii 544/2001 am solicitat Consiliului Superior al Magistraturii sa precizeze daca Laura Codruta Kovesi a fost singurul procuror care a ocupat o functie numita politic in fruntea Ministerului Public si a carei cerere de recunoastere a gradului profesional de PICCJ i-a fost respinsa de catre Sectia pentru procurori a CSM.
“Va solicit sa imi comunicati, defalcate pe fiecare an in parte, cate cereri de recunoastere a gradului profesional de PICCJ, ca urmare a ocuparii unor functii din fruntea Ministerului Public prin numire politica de catre Presedintele Romaniei, au fost respinse de Sectia pentru procurori a CSM din 2012 pana in prezent”, am cerut in solicitarea trimisa catre CSM.
Solicitarea catre CSM vine dupa ce, in audierea din data de 26.02.2019 din Comisia LIBE din Parlamentul European, doamna procuror Laura Codruta Kovesi, intrebata fiind cum comenteaza faptul ca nu are grad profesional de PICCJ, iar cererea de recunoastere a acestui grad i-a fost respinsa de Sectia pentru procurori a CSM, a sustinut ca “Sunt primul procuror caruia i s-a refuzat aceeasi cerere” de recunoastere a gradului profesional de PICCJ.
Dat fiind cele spuse de doamna Kovesi in Comisia LIBE, “nu am nimic impotriva sa faceti public raspunsul la aceasta solicitare, dat fiind faptul ca subiectul este de interes public”, am mai aratat in cerere.
Doamna procuror Laura Codruta Kovesi are doar grad profesional de parchet de pe langa tribunal, aceasta functionand in prezent la PICCJ in baza prelungirii unei delegari care s-a facut in temeiul unei legi care nu mai era in vigoare.
Laura Codruta Kovesi a solicitat Sectiei pentru procurori a CSM recunoasterea gradului profesional de PICCJ, insa cererea i-a fost respinsa prin Hotararea 673 din 06.11.2018.
Pe data de 26.02.2019 doamna Kovesi a facut plangere prealabila impotriva respectivei hotarari, care la randul ei a fost respinsa de Sectia pentru procurori a CSM.
Este de notorietate ca doamna Kovesi nu este singurul procuror care, fara a avea grad profesional de PICCJ, a ocupat o functie de conducere in Ministerul Public in care a fost numita politic si a carei cerere de recunoastere a gradului profesional de PICCJ i-a fost respinsa de Sectia pentru procurori a CSM.
Ramane sa aflam oficial de la CSM, insa, in cate alte asemenea cazuri cererile de recunoastere a gradului profesional au fost respinse si daca doamna Kovesi este, intr-adevar, “primul procuror caruia i s-a refuzat aceeasi cerere”.
Tags: CSM, Laura Codruta Kovesi
← Laura Codruta Kovesi si-a atacat colegii procurori care au citat-o perfect legal si, in acelasi timp, discret
Solicitare catre DNA sa comunice numele procurorilor care au functionat in cadrul Serviciului de urmarit magistrati anterior SIIJ →